अहमदाबाद MC ने झुठलाया ट्रंप का दावाः रोड शो में 70 लाख नहीं एक लाख लोग आएंगे
गुजरात के मुख्यमंत्री विजय रूपाणी ने एक वीडियो ट्वीट कर कहा था कि दुनिया की सबसे पुरानी लोकतंत्र दुनिया के सबसे बड़े लोकतंत्र से 24 फरवरी को मिलेगी।
अहमदाबादः अमेरिका के राष्ट्रपति डोनाल्ड ट्रंप और प्रधानमंत्री नरेंद्र मोदी के 24 फरवरी को अहमदाबाद में होने वाले 22 किलोमीटर लंबे रोडशो के दौरान सड़क के दोनों ओर करीब एक लाख लोगों के मौजूद रहने की संभावना है। अधिकारियों ने बृहस्पतिवार को यह जानकारी दी। ट्रंप ने जो दावा अपने एक वीडियो में किया है, उससे यह संख्या काफी कम है।
इससे पहले भी गुजरात के मुख्यमंत्री विजय रूपाणी ने एक वीडियो ट्वीट कर कहा था कि दुनिया की सबसे पुरानी लोकतंत्र दुनिया के सबसे बड़े लोकतंत्र से 24 फरवरी को मिलेगी। इस दौरान ट्रंप सबसे बड़ी जनसमूह को संबोधित करेंगे। " ट्रंप और रूपाणी के दावे से उलट अब अहमदाबाद नगर निगम खुद कह रहा है कि लोगों की संख्या मात्र एक लाख हो सकती है।